text: आगामी फिल्म 'मनमर्जियां' में अमृतसर के डीजे का किरदार निभा रहे बॉलीवुड अभिनेता विक्की कौशल का कहना है कि इस किरदार में उन्होंने अपने व्यक्तित्व के जुनूनी रूप को प्रदर्शित करने का मौका दिया। विक्की कौशल ने यहां आईएएनएस को दिए साक्षात्कार में कहा, “'मनमर्जियां' में अपना किरदार निभाते समय मुझे अपना जुनूनी रूप दिखाने का मौका मिला, जो स्फूर्तिवान, रंगीन, बिना ज्यादा सोचे काम कर देने वाला है। वह आजाद है। मुझे वास्तविक जीवन मुश्किल से अपने बालों को नीले रंग में रंगने और ऐसे रंगीन कपड़े पहनने और टैटू बनवाने का मौका मिला हो। लेकिन, यह पहलू मेरे अंदर कहीं ना कहीं छिपा था।” उन्होंने आगे कहा, “इस किरदार को निभाने से मुझे खुद को आजाद करने का मौका मिला।”